钦定古今图书集成/明伦汇编/交谊典/第081卷 > 性理会通 > 《处规》前人
## 钦定古今图书集成/明伦汇编/交谊典/第081卷 > 性理会通 > 《处规》前人

州。舒吾问元子曰：“吾闻子多矣，竟将何为？”对曰：“云山
幸不求吾是，林泉又不责吾非，熙然能目全，顺时而
老可矣，复安为哉？”舒吾曰：“元子其过误乎？其大矫也！
吾厌世人饰言以由道，藏智以全璞，退身以显行，设
机以树名，吾子由之，使我何信？”元子俛而谢之。滕许
大夫友元子闻，不应舒吾之说，乃曰：“嗟嗟，元子少辞
者耶！何不曰‘使我得所处，但如山林，不见吾是非，吾
将娭而往也？以子为饰言藏智，退身设机，何不曰‘如
此，岂不多于盗权窃位，蒙污万物，富贵始及，而刑祸
促之者乎’’？”元子谢不及。季川问曰：“终不复二论，兟有
意乎？於戏季川！吾有言则自是，言达则人非。吾安能
使吾身之有是，而令他人之有非，至”于“汶汶”也哉。